Rīgas pilsētas pašvaldības Ētikas komisija

Rātslaukums 1, Rīga, LV-1050, tālrunis 67026262, e‑pasts: ilze.bormeistere@riga.lv

Protokols

Rīgā

|  |  |  |
| --- | --- | --- |
| 23.07.2024. |  | Nr. PPEK-24-3-pro |

|  |
| --- |
|  |

Teams, sēde sākas plkst.  13:30

Rīgas valstspilsētas pašvaldības Ētikas komisijas (turpmāk – komisija) sēdē piedalās:

|  |  |  |
| --- | --- | --- |
| komisijas priekšsēdētāja: |  |  |
| Fatma Frīdenberga  | –  | Rīgas valstspilsētas pašvaldības Centrālās administrācijas  (turpmāk – Centrālā administrācija) Juridiskās pārvaldes vadītāja vietniece |
| Komisijas locekļi: |  |  |
| Elīna Trautmane  | –  | Rīgas pilsētas izpilddirektora biroja vadītāja  |
| Sandra Laganovska | – | Centrālās administrācijas Dokumentu vadības un deputātu atbalsta pārvaldes vadītāja |
| Inta Petroniene  | –  | Centrālās administrācijas Kapitālsabiedrību pārvaldes Metodoloģijas un procesu atbalsta nodaļas vadītāja |
| Liene Blūma  | –  | Centrālās administrācijas Cilvēkresursu pārvaldes vadītāja p.i.   |
|  |  |  |
| komisijas sekretāre  |   |   |
| Ilze Bormeistere  | –  | Centrālās administrācijas Juridiskās pārvaldes Tiesiskās uzraudzības nodaļas galvenā juriste  |
|  |  |  |
|  |  |  |

**Darba kārtība:**

1. Sabiedrības par atklātību Delna iesniegtā Rīgas valstspilsētas pašvaldības Ētikas kodeksa vērtējums.
2. Ētikas komisijas priekšsēdētāja vietnieka vēlēšanas.
3. Komisijas 05.01.2024. turpinājums.

F.Frīdenberga atklāj sanāksmi.

L.Blūma informē, ka ir nesen iecelta par komisijas locekli un pauž gatavību piedalīties komisijas darbā.

1. Sabiedrības par atklātību Delna iesniegtā Rīgas valstspilsētas pašvaldības Ētikas kodeksa vērtējums.

F.Frīdenberga informē, ka nepieciešams komisijas viedoklis par Rīgas valstspilsētas pašvaldībā 19.07.2024. saņemto sabiedrības par atklātību Delna veiktā Rīgas valstspilsētas pašvaldības Ētikas kodeksa vērtējumu (reģ. Nr. RD-24-7884-sd) (turpmāk – vērtējums), kas komisijas locekļiem bija pieejams kopīgotajā vietnē.

Komisijas locekļi informē, ka ir izskatījuši kopīgoto vērtējumu un atbalsta komisijas locekļu S.Laganovskas un L.Blūmas, kā arī komisijas sekretāres I.Bormeisteres vērtējuma komentāros pausto.

S.Laganovskas ieskatā, atbildē jāizveido tabula ar rindām, kurās Rīgas valstspilsētas pašvaldības Ētikas kodeksa novērtējums ir zemāks par 1, kā arī tabulā jāizveido papildus kolonna un tajā jānorāda komentāri.

Klātesošie atbalsta S.Laganovskas priekšlikumu un vienojas, ka I.Bormeistere izveidos tabulu, kas būs pieejama (kopīgota) Centrālās administrācijas Cilvēkresursu pārvaldei Rīgas pilsētas izpilddirektora rezolūcijas izpildei.

2. Ētikas komisijas priekšsēdētāja vietnieka vēlēšanas.

F.Frīdenberga atgādina komisijas locekļiem, ka ar komisijas priekšsēdētāja vietnieci E.Mackeviču ir pārtrauktas darba tiesiskās attiecības, ir nepieciešams ievēlēt jaunu komisijas priekšsēdētāja vietnieku un izvirza par kandidāti komisijas locekli, Centrālās administrācijas Cilvēkresursu pārvaldes vadītāja pienākumu izpildītāju L.Blūmu.

L.Blūma norāda, ka šobrīd viņas amata statuss ir “pienākumu izpildītājs” un jautā, vai tas nebūs šķērslis komisijas priekšsēdētāja vietnieka pienākumu pildīšanai.

Komisijas locekļi apspriežas un secina, ka L.Blūmas minētais amata statuss netraucēs pildīt komisijas priekšsēdētāja vietnieka pienākumus.

F.Frīdenberga aicina balsot par izvirzīto kandidatūru.

Balsošanas rezultāts

Par – 4 (S.Laganovska, E.Trautmane, I.Petroniene, F.Frīdenberga)

Pret - 0

**Komisija nolēma:**

- Par Rīgas valstspilsētas pašvaldības Ētikas komisijas priekšsēdētāja vietnieci ievēlēta Centrālās administrācijas Cilvēkresursu pārvaldes vadītāja pienākumu izpildītāju Liene Blūma.

3. Komisijas 05.01.2024. sēdes turpinājums.

F.Frīdenberga atgādina komisijas locekļiem, ka 05.01.2024. komisijas sēdē tika izsludināts pārtraukums izskatāmajā lietā, līdz brīdim, kad darbiniekam beigsies darbnespēja un viņu varēs uzaicināt uz komisijas sēdi viedokļa paušanai.

L.Blūma informē, ka ar darbinieku, kuru būtu jāaicina uz komisijas sēdi, 01.07.2024. ir izbeigtas darba tiesiskās attiecības.

Komisijas locekļi apspriežas un pieņem vienbalsīgi lēmumu.

**Komisija nolēma:**

Lietas izskatīšana zaudējusi aktualitāti, jo ar darbinieku izbeigtas darba tiesiskās attiecības.

Sēde tiek slēgta plkst. 14:00

|  |  |
| --- | --- |
| Rīgas pilsētas pašvaldības Ētikas komisijas priekšsēdētāja (elektroniski parakstīts) | F.Frīdenberga |

|  |
| --- |
| Bormeistere 67026112   |